b"\n_START_ARTICLE_\nDjurslandmotorvejen\n_START_SECTION_\nLinjef\xc3\xb8ring\n_START_PARAGRAPH_\nMotorvejen g\xc3\xa5r fra E45's frak\xc3\xb8rsel 46 (Aarhus N) i syd\xc3\xb8stlig retning langs S\xc3\xb8ftenvej til Skejby, hvor den krydser Randersvej, og herfra i nord\xc3\xb8stlig retning til Sk\xc3\xb8dstrup og Gren\xc3\xa5vej. Linjef\xc3\xb8ringen g\xc3\xa5r syd om b\xc3\xa5de Lisbjerg, Lystrup og Hjortsh\xc3\xb8j. Motorvejen udg\xc3\xb8r en del af prim\xc3\xa6rrute 15 (Ringk\xc3\xb8bing-Grenaa) og fungerer som en ringvej nord for Aarhus.\n_START_SECTION_\nUdvidelse\n_START_PARAGRAPH_\nDer har l\xc3\xa6nge v\xc3\xa6ret et \xc3\xb8nske fra kommunerne og erhvervslivet p\xc3\xa5 og n\xc3\xa6r Djursland om at f\xc3\xa5 forl\xc3\xa6nget motorvejen, i f\xc3\xb8rst omgang til Aarhus Lufthavn lige umiddelbart vest for Tirstrup, men p\xc3\xa5 sigt som motortrafikvej helt til Gren\xc3\xa5. Rute 15 er i dag plaget af en del fremkommelighedsproblemer, da den k\xc3\xb8rer igennem b\xc3\xa5de Tirstrup og Trustrup, har d\xc3\xa5rlige oversigtsforhold p\xc3\xa5 store dele af str\xc3\xa6kningen, og den tunge trafik til og fra Grenaa havn er vokset betydeligt. Der er dog ingen planer fremme endnu om en s\xc3\xa5dan udbygning."